stanford-oval/wikipedia huggingface dataset:
פרנק מגרי
קריירת מועדונים

מגרי גדל במחלקת הנוער של אנז'ה. בשנת 2017 החל לשחק בקבוצת המילואים של המועדון.
ב-7 בינואר 2022 חתם מגרי בבסטיה מליגת המשנה הצרפתית. הוא ערך 36 הופעות ליגה במדי המועדון, בהן הבקיע 15 שערים.
ב-21 ביולי 2023 חתם מגרי על חוזה לשלוש שנים בטולוז מליגת העל הצרפתית. ב-13 באוגוסט ערך את הופעת הבכורה שלו במועדון, בניצחון 2-1 על נאנט במסגרת המחזור הראשון בליגה לעונת 2023/2024. ב-3 בספטמבר הבקיע את שער הבכורה שלו במועדון, בתיקו 2-2 נגד קלרמון פוט במסגרת המחזור הרביעי בליגה.
קריירה בינלאומית

מגרי נולד בצרפת לאב צרפתי ולאם קמרונית, ומחזיק באזרחויות של שתי המדינות. ב-12 באוקטובר 2023 ערך את הופעת הבכורה שלו בנבחרת קמרון, בהפסד 1-0 לנבחרת רוסיה במשחק ידידות.
נכלל בסגל נבחרת קמרון לטורניר גביע אפריקה לאומות 2023.
הערות שוליים

↑  Frank Magri s'engage avec le club באתר הרשמי של בסטיה, 7 בינואר 2022 (בצרפתית)
↑  Liste des Lions Indomptables sélectionnés pour la CAN 2023 בחשבון הפייסבוק הרשמי של פדרציית הכדורגל הקמרונית, 28 בדצמבר 2023 (בצרפתית)
| נבחרת קמרון – גביע אפריקה לאומות 2023 |
| --- | --- | --- |
|  1 אונדואה •  2 מוקודי •  3 אנגמלאו •  4 וו •  5 טולו •  6 קמן •  7 אנז'י •  8 זמבו אנגיסה •  9 מגרי •  10 אבובקאר •   11 נקודו •  12 טוקו אקמבי • 13 אטבה •  14 צ'מאדו • 15 גונסאלס • 16 אפאסי • 17 נייו • 18 יונגווה • 19 מומבניה • 20 אליוט • 21 קסטלטו • 22 אנצ'אם • 23 אנגפנדואטנבו • 24 אוננה • 25 בוקלה • 26 צ'אטו • 27 דואלה • מאמן: סונג |  1 אונדואה •  2 מוקודי •  3 אנגמלאו •  4 וו •  5 טולו •  6 קמן •  7 אנז'י •  8 זמבו אנגיסה •  9 מגרי •  10 אבובקאר •   11 נקודו •  12 טוקו אקמבי • 13 אטבה •  14 צ'מאדו • 15 גונסאלס • 16 אפאסי • 17 נייו • 18 יונגווה • 19 מומבניה • 20 אליוט • 21 קסטלטו • 22 אנצ'אם • 23 אנגפנדואטנבו • 24 אוננה • 25 בוקלה • 26 צ'אטו • 27 דואלה • מאמן: סונג | קמרון |
פסגות מוסורגסקי

| --- | --- |

 מידע כללי
 על שם:  מודסט מוסורגסקי 
 גובה:  500 מ' 
 מיקום:  אזור הברית האנטארקטית,
 קואורדינטות:  71°29′00″S 73°22′00″W﻿ / ﻿71.4833°S 73.3667°W﻿ / -71.4833; -73.3667
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהפסגות מוסורגסקי(למפת חצי האי האנטארקטי רגילה) בסיס חנרל ברנרדו אוהיגינס ריקלמהפסגות מוסורגסקי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגות מוסורגסקי(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגות מוסורגסקי
 
פסגות מוסורגסקי (באנגלית: Mussorgsky Peaks)  הן שתי פסגות סלעיות, בדרום מערב האי אלכסנדר, שבאנטארקטיקה.
הפסגות ממוקמות צפונית מערבית להר גריג, בבסיסו של חצי האי דרוקר.
גובהן של הפסגות 500 מטרים מעל פני הים.
היסטוריה > גילוי ומיפוי הפסגות

הפסגות מופו לראשונה בהתבסס על תצלומי אוויר שצולמו על ידי משלחת החקר האנטארקטית רון (אשר חקרה את אנטארקטיקה בין השנים 1947–1948).
בפסגות מופו בשנית על ידי דרק סירל (Derek J.H. Searle) מסקר שטחי חסות איי פוקלנד בשנת 1960 בהתבסס על תצלומי אוויר אלה.
היסטוריה > מקור השם

שמן של הפסגות ניתן להן על ידי הוועדה המייעצת לשמות אנטארקטיים של בריטניה.
הפסגות נקראות על שמו של המלחין הרוסי מודסט מוסורגסקי; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.
הערות שוליים

1 2 3 4 5  מידע גאוגרפי והיסטורי
↑  לפי מקור אחר המיפוי בוצע בשנת 1963
↑  מידע היסטורי על מנת שמות אתרים באזור
| אתרים על שם מלחינים, מוזיקאים ויצירות מוזיקליות באי אלכסנדר |
| --- | --- | --- |
| קרחונים | באלאקירב • בארטוק • גילברט • דיליוס • מיקאדו • סאליבן • סיבליוס • פלסטרינה |  |
| הדומי קרח | הנדל • וגנר • מוצרט |  |
| מדפי קרח | באך • ברהמס • בריטן |  |
| שדות שלג | שדה השלג פרסל |  |
| מפרצונים | בוקריני • ברהמס • בריטן • היידן • ובר • ורדי • מנדלסון • סטרווינסקי • פורה • קופרן • ראמו • שוברט |  |
| הרים, רמות ומצוקים | רכס אטאנסוב • רמת אלגר • נונאטאקי אפאלאצ'יה • הר בורודין • פסגת גלוק • הר גריג • רמת דביסי • הר וילבי • מעבר האפנר • הרי לאסוס • הר ליסט • שלוחת מאהלר • פסגות מוסורגסקי • הר מורלי • נונאטאק פיגארו • הר פינאפור • גבעות פינלנדיה • הר צ'ייקובסקי • הר שומאן • גבעת שופן |  |
| חצאי אי | אירואיקה • בטהובן • מונטוורדי • שוסטקוביץ' |  |
| לשונות יבשה | נקודת ברליוז • נקודת רוסיני |  |
פרשת הילזנר

לאופולד הילזנר, 1918
פרשת הילזנר (הידועה גם כמשפט הילזנר, או פרשת פולנה) עלילת דם שהביאה לסדרה של משפטים אנטישמיים נגד ליאופולד הילזנר (Leopold Hilsner), יהודי תושב העיירה פולנה בבוהמיה שבאוסטריה-הונגריה, בשנים 1899 ו-1900. הפרשה זכתה לפרסום תקשורתי נרחב באותה תקופה, וטומאש מסריק, אז פרופסור באוניברסיטת קארל בפראג, התערב בהליך כדי להגן על ליאופולד הילזנר. הילזנר ישב 19 שנים בכלא לפני שזכה לחנינה על ידי קיסר אוסטריה-הונגריה.
רקע > פרשת הרצח של אנז'קה הרוצובה

אנז'קה הרוזובה (Anežka Hrůzová) הייתה נערה צ'כית קתולית בת 19, שהתגוררה בכפר וז'ניצ'קה (Věžnička). היא עבדה כתופרת כ-3 ק"מ ממקום מגוריה. ב-29 במרץ 1899 אחר הצהריים היא עזבה את מקום עבודתה כרגיל, אך לא שבה לביתה. שלושה ימים לאחר מכן (1 באפריל) נמצאה גופתה ביער כאשר גרונה משוסף ובגדיה קרועים. בסמוך הייתה שלולית דם, כמה אבנים מוכתמות בדם, חלקים מבגדיה וחבל שבאמצעותו נחנקה למוות או נגררה לאחר הרצח, למקום בו נמצאה גופתה. בגלל כמות הדם המועטה שנמצאה ליד הגופה, והעובדה שהיעלמותה של הרוזובה התרחשה במהלך חג הפסח, החלו הרשויות והאוכלוסייה לחשוד שמדובר במקרה של רצח פולחן יהודי (עלילת דם). בעקבות הפרסום על הרצח הופיעו פרסומים אנטישמיים נגד היהודים.
חשדו של מפקד המשטרה התמקד תחילה בארבעה נוודים שנראו בסביבות היער בשעות אחר הצהריים של היום שבו שיער שהתבצע הרצח. בין הארבעה היה לאופולד הילזנר, יהודי בן 23, איש בעל אינטליגנציה מוגבלת, שהיה נווד כל חייו. החשד נגדו התבסס על כך שהוא נראה תכופות מטייל ביער בו נמצאה הגופה. חיפוש בביתו לא העלה ממצאים אשר קשרו אותו לרצח. הוא טען כי עזב את האזור זמן רב טרם התבצע הרצח, אולם הוא לא הצליח לבסס אליבי מושלם. הילזנר נעצר ונשפט בקוטנה הורה ב-12–16 בספטמבר 1899. הוא הכחיש כל ידיעה על הפשע. הראיה הפיזית היחידה נגדו הייתה זוג מכנסיים שעליהם נמצאו כמה כתמים, אשר מומחים לכימיקלים טענו שאולי היו כתמי דם, בעוד הבגד היה רטוב, כאילו נעשה ניסיון לכבסו. עד תביעה אחד טען שראה את הילזנר, ממרחק של כ-600 מטר, בצוותא עם שני יהודים זרים, ביום שבו על פי ההשערה התבצע הרצח ובמקום מציאת הגופה. עד תביעה אחר טען שראה אותו מגיע מאותו מקום ב-29 במרץ אחר הצהריים ושם לב שהוא נסער מאוד. התובע ועורך הדין של משפחת הנרצחת, קארל בקסה, טענו כי מדובר ברצח פולחני. הובאה עדות כי הילזנר היה חלש מכדי לבצע את הרצח לבדו. למרות זאת הוא נידון למוות בגין השתתפות ברצח, בעוד ששותפיו לכאורה לא זוהו ולא נעשה כל ניסיון להביאם לדין.
המלומד הצ'כי הבולט טומאש מסריק, לימים מייסד האומה הצ'כוסלובקית, שהיה באותה עת פרופסור באוניברסיטת קארל בפראג, התערב בהליך בשמו של הילזנר; הוא הגיש ערעור לבית המשפט העליון, תוך שהצביע על טעויות טכניות בניהול ההליך. בית המשפט העליון הורה על קיום משפט חוזר, בעיר פיסק על מנת למנוע הפעלת לחץ ציבורי על חבר המושבעים, והרחקת ההשפעה של תסיסה פוליטית. ב-20 בספטמבר 1899, ימים ספורים לאחר המשפט הראשון, התעמתו כמה אסירים עם הילזנר, הם הצביעו על כמה נגרים שעבדו בחצר הכלא ואמרו לו שאלה בונים לו גרדום. הם דרשו את שמות שותפיו לרצח, ואמרו שבכך יוכל להשיג הקלה בעונשו. הילזנר המבועת, נקב בשמם של יהושע ארבמן וסולומון וסרמן כמי שסייעו לו ברצח. לאחר שהובא בפני השופט ב-29 בספטמבר 1899, הוא הצהיר כי שיקר לאסירים שאיימו עליו. ב-7 באוקטובר שב ונקב בשמות שותפיו לכאורה לפשע, אך חזר בו בפעם שנייה ב-20 בנובמבר. אותם שניים הצליחו להוכיח אליבי מושלם למועד הרצח: אחד מהם היה בכלא באותו היום, ואילו השני הוכיח, מתעודות של בתי מחסה במורביה שבהם שהה כקבצן, כי לא יכול היה להיות נוכח בפולנה ביום הרצח.
רקע > פרשת היעלמותה של מארי קלימובה

בינתיים, הילזנר הואשם ברצח נוסף - רצח מארי קלימובה (Marie Klímová), משרתת שנעלמה ב-17 ביולי 1898. גופת אישה נמצאה ב-27 באוקטובר באותו יער שבו נמצאה גופתה של אנז'קה הרוזובה. גופה זו זוהתה, בסבירות גבוהה, כנערה הנעדרת. עם זאת, הגופה הייתה במצב ריקבון מתקדם שלא איפשר לקבוע אם נרצחה. הילזנר, שהואשם גם בפשע זה, נשפט על שני מעשי רצח בפיסק (25 באוקטובר - 14 בנובמבר 1900). העדים במשפט זה היו פסקנים יותר בעדויותיהם. אלה שהעידו במשפט הראשון על סכין שראו ברשותו של הילזנר, טענו כעת באופן מובהק כי מדובר בסכין המשמשת בשחיטה כשרה. אותם יהודים זרים שנראו כביכול בחברת הילזנר, תוארו בהליך זה בפרטים מזהים רבים. כאשר עומתו העדים עם הפערים בין עדותם במשפט הראשון לבין זה השני, הם טענו שהשופט בהליך הראשון הפחיד אותם, או שדבריהם לא נרשמו כהלכה.
רקע > גזר הדין, החנינה והשלכותיה

הילזנר נמצא אשם ברצח אנז'קה הרוזובה וכן ברצח מארי קלימובה וב-14 בנובמבר 1900 נידון למוות. גזר הדין הומתק על ידי הקיסר פרנץ יוזף למאסר עולם ב-11 ביוני 1901, אך בקשות למשפט חוזר נדחו. זמן קצר לפני תום מלחמת העולם הראשונה (24 במרץ 1918), להילזנר הוענקה חנינה על ידי קרל הראשון, קיסר אוסטריה. בשארית חייו הוא התגורר סמוך לפראג ובווינה. הוא נפטר ב-9 בינואר 1928 בגיל 52 בווינה. הרשעתו מעולם לא בוטלה ואף אחד אחר לא הובא לדין באשמת מעשי הרצח. אף על פי שהתיק מעולם לא פוענח, ניתנה הכרה לחפותו של הילזנר בנוגע לאישום ברצח פולחני. על מצבתו נכתב: "כקורבן חף מפשע של עלילת דם, הוא נמק בכלא במשך 19 שנים". על בית מגוריו האחרון הוצבה כתובת: "כאן עמד הבית שבו התגורר לאופולד הילזנר (1876–1928) טרם מותו. כקורבן חף מפשע של עלילת דם, הוא כילה 19 שנות מאסר".
ראו גם

פרשת דרייפוס
עלילת טיסה-אסלאר
מנחם מנדל בייליס
לקריאה נוספת

מאיר פרבר, הילזנר וטיסה-אסלר, מחניים, 22 בספטמבר 1966
Beller, Steven. "The Hilsner Affair: Nationalism, Anti-Semitism and the Individual in the Habsburg Monarchy at the Turn of the Century." in TG Masaryk (1850–1937) (Palgrave Macmillan, London, 1989) pp. 52-76.
Cervinka, Frantisek. "The Hilsner Affair," Leo Baeck Institute Year Book (1968), Vol. 13, p142-157.
Haumman, Heiko. History of East European Jews (CEU Press, 2002), at 200-01.
Riff, Michael A. "Czech Antisemitism and the Jewish Response before 1914"  Wiener Library Bulletin (1976) no. 39/40, pp. 8–20.
הערות שוליים

↑  נפוצות יהודה, ווין, המגיד, 20 באפריל 1899
↑  נפוצות יהודה, פראג, המגיד, 11 במאי 1899
↑  עלילת הדם בפולנא, המגיד, 17 בספטמבר 1899
↑  נפוצות יהודה, פראג, המגיד, 20 בנובמבר 1899
↑  תלגרמות של הצפירה, הצפירה, 23 באוקטובר 1899
↑  בטול פסק הדין, הצבי, 17 במאי 1900
↑  במחנה צוררינו, המגיד, 24 במאי 1900
↑  נפוצות יהודה, קראקא, המגיד, 11 באוקטובר 1899
| --- | --- |
בקרת זהויות :  NKC: ph914272 
קבר סמלי הניצב ביער בו נרצחה אנז'קה הרוזובה
קריקטורה שהתפרסמה ב-1900, בעת פרשת הילזנר, בה נראה הילזנר מתחבק עם דרייפוס, בעוד מסריק מתחבק עם זולא.
כתובת זיכרון במקום מגוריו האחרון של הילזנר בווינה
צ'ארלס גריפס

| --- | --- |

 לידה:  17 בספטמבר 1884 אלמירה, ארצות הברית 
 פטירה:  8 באפריל 1920 (בגיל 35) ניו יורק, ארצות הברית 
 מוקד פעילות:  ארצות הברית 
 מקום לימודים:  קונסרבטוריון שטרן 
 שפה מועדפת:  אנגלית 
 כלי נגינה:  פסנתר 
 פרופיל ב-IMDb
 
צ'ארלס טומלינסון גריפס (באנגלית: Charles Tomlinson Griffes;‏ 17 בספטמבר 1884 - 8 באפריל 1920) היה מלחין אמריקאי, שחיבר מוזיקה לפסנתר, הרכבים קאמריים ולקול.
קריירה מוזיקלית

אחרי לימודי פסנתר ועוגב בגיל צעיר בעיר הולדתו אלמירה, ניו יורק, נסע גריפס לברלין לארבע שנים של לימודי הלחנה אצל אנגלברט הומפרדינק. עם שובו לארצות הברית בשנת 1907 התחיל ללמד בבית הספר "האקלי" לבנים בטריטאון, מדינת ניו יורק, משרה שבה החזיק עד למותו כעבור 13 שנים.
גריפס הוא המייצג האמריקאי המפורסם ביותר של אימפרסיוניזם מוזיקלי. הצליל האקזוטי, המסתורי של האימפרסיוניסטים הצרפתים ויצירתו הושפעה מהם רבות בתקופת שהותו באירופה. הוא חקר גם את יצירתם של מלחינים רוסים בני זמנו (כמו סקריאבין, למשל), והשפעתם ניכרת גם היא ביצירתו, למשל, בשימוש בסולמות סינתטיים.
צירותיו המפורסמות ביותר הן "הטווס הלבן", לפסנתר (1915, תוזמר ב-1919); הסונאטה לפסנתר (1917–1918, תוקנה ושונתה ב-1919); פואמה סימפונית בשם "קמרון התענוגות של קובלה חאן", על פי קטע של קולרידג' (1912, תוקן ושונה 1916), וה"פואמה לחליל ותזמורת" (1918). עוד כתב מספר רב של יצירות תוכניתיות לפסנתר, להרכבים קאמריים ולקול. הכמות והאיכות של יצירתו מרשימה בהתחשב בחייו הקצרים ובעבודתו בהוראה במשרה מלאה. הרבה מן המוזיקה שלו עדיין מבוצע כיום. יצירתו "שו-ג'ו" (1917), מחזה פנטומימה מבוסס על נושאים יפניים, היא אחת היצירות הראשונות מאת מלחין אמריקאי, שההשראה לכתיבתה באה מן המוזיקה של יפן.
מראי מקום וקריאה נוספת

Maisel, Edward (1984). Charles Griffes. Knopf. ISBN 0-394-54081-6. זו הביוגרפיה המלאה ביותר של המלחין ואפשר למצוא אותה מיד שנייה* Anderson, Donna K. (1993). Charles T Griffes (Smithsonian Studies of American Musicians). Smithsonian Press. pp. 272 pages. ISBN 1560981911.
Slonimsky, Nicolas (1993). The Concise Edition of Baker's Biographical Dictionary of Musicians. Schirmer Books. pp. 2624 Pages. ISBN 0-02-872416-X.
Chauncey, George (1995). Gay New York: Gender, Urban Culture, and the Making of the Gay Male World, 1890-1940. Basic Books; Reprint edition. pp. 496 pages. ISBN 0465026214.
פרויקט רוזי

| --- | --- |

עטיפת המהדורה העברית
 מידע כללי
 מאת:  גרהם סימסיון
 שפת המקור:  אנגלית
 סוגה:  רומן
 נושא:  תסמונת אספרגר 
 הוצאה
 הוצאה:  אחוזת בית
 הוצאה בשפת המקור:  Text Publishing
 תאריך הוצאה:  2013
 מספר עמודים:  336 (מהדורה מקורית)  304 (מהדורה עברית)
 הוצאה בעברית
 תרגום:  סיון בסקין
 סדרה
 הספר הבא:  The Rosie Effect 
 קישורים חיצוניים
 הספרייה הלאומית:  003534450
 
"פרויקט רוזי" (באנגלית: "The Rosie Project") הוא ספר הביכורים של הסופר האוסטרלי גרהם סימסיון, שיצא לאור ב-30 בינואר 2013. הספר מתמקד בהתמודדות הגיבור, פרופסור לגנטיקה, שככל הנראה בעל תסמונת אספרגר, בפיתוח יחסים רומנטיים. הספר זכה באוסטרליה לתואר "ספר השנה" בשנת 2014. 40 מדינות רכשו את זכויות התרגום לספר, לאחר הצלחתו המסחררת.
התקבלות הספר

הספר הפך להיות רב-מכר במספר ארצות. הביקורת היו מעורבות; חלקן התייחסו ביתר הקפדה להתרשמות מהספר. ראשית, נטען שהספר נכתב במטרה ברורה להפוך לסרט קולנוע, שהוא מזכיר יותר מדי את גיבור הספר "המקרה המוזר של הכלב בשעת לילה" ושהוא מכיל דיאלוגים רבים והוראות בימוי, כביכול.
לעומת ביקורות כאלו, כתבה המבקרת בעיתון הגרדיאן הבריטי: זהו ספר מלבב שמותאם לצליל הנכון של נושא רציני הנידון בקלות. חוש ההומור של דון טילמן, המספר, מעמיד אותו בשורה אחת עם גיבורים ידועים בעלי סגנון ודרך סיפור קומית. באמצעות מאבקיו הבלתי פוסקים להבין את סביבתו, דון מלמד אותנו למצוא את הצדדים המגוחכים, ולעיתים בלתי הגיוניים של ההתנהגות האנושית, ובכך לקבל בחום את האחר.
עיבוד קולנועי

עקב הצלחתו הרבה מסביב לעולם, רכשה חברת סוני את זכויות הספר, והוא אמור להיות מעובד לסרט קולנועי בעתיד.
ב-2021, סטיב פאלק והנרי קאביל הוכרזו כבמאי וכשחקן הראשי, בהתאמה.
ספרי המשך

אפקט רוזי (The Rosie Effect), בהוצאת אחוזת בית (2014). תורגם לעברית על ידי סיון בסקין. (הספר בקטלוג ULI)
הכל בגלל רוזי (The Rosie Result), בהוצאת אחוזת בית (2019). תורגם לעברית על ידי דנה טל. (הספר בקטלוג ULI)
הערות שוליים

↑  Graeme Simsion's "The Rosie Project" wins Book of the Year
1 2   עלית קרפ, מדוע "פרויקט רוזי" הוא רב מכר אדיר, באתר הארץ, 2 ביוני 2013
↑  Holly Williams, Review: The Rosie Project, By Graeme Simsion
A rom-com with a dash of curious DNA

Independent, April 27th 2013
↑  Sophia Martelli, The Rosie Project, by Graheme Simsion Review, The Guardian, January 5th, 2014
↑  IMBd, The Rosie Project
↑  Brian D. Renner, Everything You Need to Know About The Rosie Project Movie (Pre-Production): Jul. 17, 2021 - changed the movie production status to Pre-Production, Movie Insider (באנגלית)
↑  Kroll, Justin (2021-07-14). "Henry Cavill To Star In 'The Rosie Project'". Deadline (באנגלית אמריקאית). נבדק ב-2021-07-20.
| --- | --- |
בקרת זהויות :  MusicBrainz work: 0a0befdb-8bbb-48c5-a47d-104cd0a4a2de  VIAF: 3269151051945133530002   WorldCat (עם VIAF): 3269151051945133530002
פסטיבל מרוץ הגבינה של קופר'ס היל

תצפית במורד קופר'ס היל, מנקודת ההתחלה של המירוץ ועד לנקודת הסיום. פני הגבעה עצמה קעורים, ולכן לא ניתן לראותם מזווית זו. העמודים התחתונים הם שלטים של המועצה המקומית המבקשים מן הציבור להימנע מלצעוד על פני הגבעה, כדי למנוע סחיפת קרקע. העמודים מוסרים בכל שנה לקראת האירוע השנתי.
פסטיבל מרוץ הגבינה של קופר'ס היל (באנגלית: The Cooper's Hill Cheese Rolling and Wake) הוא אירוע שנערך מדי שנה בסוף-השבוע של חופשת האביב בקופר'ס היל, ליד גלוסטר, אנגליה. במהלכו דוהרים המשתתפים במורד גבעה שאורכה 200 יארד (180 מטרים), בעודם רודפים אחר גלגל של גבינת גלוסטר כפולה. לאירוע זה מסורת ארוכת שנים, כאשר במקור הוא היה אירוע פנימי שנערך על ידי אנשי הכפר המקומי ברוקוורת', ואילו בימינו מגיעים אליו משתתפים מכל העולם. הגרדיאן כינה אותו "אירוע בעל פרסום עולמי", כאשר בין הזוכים בו ישנם משתתפים מאוסטרליה, בלגיה, קנדה, מצרים, יפן, ניו זילנד וארצות הברית.
בשנת 2024, האירוע התקיים ב-27 במאי, שהוא יום שני האחרון של חודש מאי, בו מתקיימת חופשת האביב.
מתכונת התחרות

גלגל של גבינת גלוסטר כפולה במשקל של 7–9 ליברות (3–4 קילוגרם) מוצב בראש הגבעה, אשר אורכה 200 יארד (180 מטרים), ואז מגולגל במורדה. לאחר שנייה אחת מתחילים המתחרים לרוץ במורד הגבעה בעקבות הגבינה. המתחרה הראשון החוצה את קו הסיום בתחתית הגבעה זוכה בגבינה. המתחרים שואפים לתפוס את הגבינה; עם זאת, הסיכוי לכך נמוך עד אפסי בשל היתרון של השנייה האחת, וכן בשל משקל הגבינה ושיפוע המורד, אשר מאפשרים לה לנוע במהירות כה גבוהה עד שביכולתה להפיל ואף לפצוע צופה מזדמן הנקרה על דרכה. מספר מרוצים מתקיימים במהלך היום, וכן מתקיימים אירועים נפרדים לגברים ולנשים.
בתחרות 2013, הוחלפה הגבינה בהעתק עשוי קצף, מטעמי בטיחות.
היסטוריה

טקס זה התקיים במקור בכל יום שני של הרוח הקדושה (באנגלית: Whit Monday), אך מאוחר יותר הועבר לסוף-השבוע של חופשת האביב. העדות הכתובה הראשונה לפסטיבל גלגול הגבינה נמצאת בהודעה שנכתבה לכרוז העיר גלוסטר ב-1826, כאשר כבר אז היה ברור שלאירוע מסורת עתיקה. על פי הדעה הרווחת הוא בן שש מאות שנה לפחות.
שני מקורות אפשריים הוצעו לטקס זה. הסבר אחד מקשר את הטקס לדרישה הקדומה לשמירת זכויות המרעה של התושבים. הסבר שני טוען כי ישנם מקורות פגאניים למנהג של גלגול חפצים במורד הגבעה, כמו למשל הטקס של גלגול צרורות של ענפים בוערים במורד הגבעה אשר מציין את הולדת השנה החדשה לאחר החורף. הסבר זה מתקשר גם למנהג המסורתי של פיזור לחמניות, ביסקוויטים וממתקים בראש הגבעה על ידי שר הטקס. מנהג זה הוא מעין טקס פוריות שמטרתו לעודד את תנובת הקציר.
בשנת 1982 צילם צוות של סטודנטים מאוניברסיטת בריסטול את האירוע, שנערך אז ב-31 במאי, באמצעות מצלמות פילם, כאשר מצלמה אחת מופעלת בטכניקה של הילוך איטי.
בשנת 1993 נפצעו בבהלך המרוץ חמישה עשר בני אדם, ארבעה מהם באורח קשה, בעודם רודפים אחר גלגל גבינה במורד הגבעה בשיפוע של 1:3 (18.4 מעלות.
בשנת 2009 המרוץ בוטל עקב חששות לגבי בריאות ובטיחות. בשנת 2010, קבוצה של עיתונאים ותושבים מקומיים הפיקה גרסה קטנה יותר של המרוץ, במטרה לשמר את המסורת של שמירת זכויות המרעה.
בשנת 2011 יצאה הכרזה על ביטול המרוץ עקב חששות בטיחותיים הנוגעים למספר הרב של המבקרים באירוע, מה שהוביל לקמפיין 'הצילו את גליל הגבינה'. בעקבות הקמפיין, התקיים האירוע באופן לא רשמי, בהשתתפות מצומצמת של כ-500 איש.
בשנים 2020 ו-2021 בוטל אירוע גלגול הגבינה כתוצאה ממגפת הקורונה. האירוע שב לפעילות ביום ראשון 5 ביוני 2022, ובכך סיים היעדרות בת שנתיים. בשנה זו הועבר חג האביב ל-2 ביוני, ונמשך גם בסוף השבוע שאחריו לציון 70 שנות מלכותה של אליזבת השנייה.
בשנת 2023 זכה במרוץ קופר קאמינגס מוושינגטון, ארצות הברית, וקבע את שיא הזמן המהיר ביותר אי פעם במירוץ, 13 שניות, כפי שהוכר על ידי שיאי גינס.
גליל הגבינה

הגבינה המשמשת כיום באירוע היא גבינת גלוסטר כפולה, גבינה קשה המיוצרת באופן מסורתי בצורה עגולה, במשקל 7–9 ליברות (3–4 קילוגרם). כל גליל המיועד לגלגול בפסטיבל נשמר בתוך מעטפת עץ, ומעוטר בסרטים עם פתיחת המירוץ. בעבר נתרמו שלושה גלילי גבינה על ידי חברי הקהילה, והם גם אלה שהיו מגלגלים אותן במורד. כיום מתבצע אירוע התרמה כדי לממן את רכישת הגבינות, כמו גם ממתקים, ואת פרסי הזכייה.
מאז 1988 הגבינה מסופקת על ידי יצרנית הגבינה המקומית דיאנה סמארט ובנה רוד מחוות צ'רצ'אם שבבעלותם, אם כי דיאנה סמארט פרשה מאז לגמלאות. במאי 2013, הזהיר מפקח משטרה את סמארט בת ה-86 שהיא עלולה להיות אחראית לפציעות. רב ניצב נייג'ל אברון ממשטרת גלוסטרשייר הדהד אף הוא את ההערות הללו: "אם אתה שותף בארגון או בהפקה של האירוע, אתה עלול להיות אחראי לכל דבר שייתרחש באותו אירוע". לאור זאת, בשנים האחרונות העדיפו מארגני האירוע להשתמש בגרסת קצף קלת משקל מטעמי בטיחות. במירוץ השני של שנת 2013 הצליח קיילב סטאלדר האוסטרלי לתפוס את הגבינה המזויפת ולזכות בניצחון למרות שבתחילת המירוץ היה בפיגור מהמובילים.
אירועים דומים

אירוע שנתי של גלגול גבינות מתקיים גם בצ'סטר מאז שנת 2002 לערך, למטרת קידום פסטיבל האוכל והשתייה בעיר. הגלגול מתרחש במישור, לאורך מסלול מכשולים.
גלגול גבינה בתרבות הפופולרית

1948 : ציור בשם "גבינה מתגלגלת על קופר'ס היל" של הצייר צ'ארלס מרץ גיר, הוא חלק מאוסף המוזיאון של גלוסטר, ומתאר סצנה מתוך האירוע.
הערות שוליים

↑  "American flies in to win Gloucestershire cheese rolling contest". The Guardian. 27 במאי 2013. ארכיון מ-9 ביולי 2013. {{cite web}}:  (עזרה)
↑  "Cooper's Hill Cheese-Rolling 2022". gloucestershirelive.co.uk. 5 ביוני 2022. {{cite web}}:  (עזרה)
↑  "Cheese Rolling Gloucester - May 27, 2024". National Today. 18 בינואר 2024. {{cite web}}:  (עזרה)
1 2 3 4  "Cheese-maker warned against supplying Gloucester cheese-rolling". BBC News Online. 24 במאי 2013. {{cite news}}:  (עזרה)
↑  "Cheese Rolling in Gloucester". visitgloucester.co.uk. אורכב מ-המקור ב-19 בינואר 2022. נבדק ב-12 בנובמבר 2022. {{cite web}}:  (עזרה)
1 2  "Cheese Rolling: A brief history". BBC News. 7 במאי 2009. נבדק ב-30 במאי 2018. {{cite news}}:  (עזרה)
↑  Spicer, Dorothy Gladys (1954). Yearbook of English Festivals. New York: H.W. Wilson Company. pp. 238–239.
1 2 3 4  Anon. "Cheese Rolling on Coopers Hill, Exhibition", Gloucester City and Folk Museums, Gloucester, 14 July 2012.
↑  "Previous years/cheese-rolling.co.uk". 2007. אורכב מ-המקור ב-17 באוקטובר 2007. {{cite web}}:  (עזרה)
↑  Jamie Hartzell, Barbara Wyatt, Frank Passingham, Jonathan Fisher, Mike Dorrell, Michael Hicks, John Adams, Keesian Pender, Pru McEwen, Deborah Perkin, Nick Ferguson, Steve Lewis, Jo Moss, Roger Wilson (19 במאי 2020). Cheese Rolling Day May 31, 1982 (באנגלית). Brockworth: Barbara Wyatt. {{cite AV media}}:  (עזרה)תחזוקה - ציטוט: multiple names: authors list (link)
↑  "Cheese Rolling Day May 31, 1982". youtube.com. נבדק ב-12 בנובמבר 2022. {{cite web}}:  (עזרה)
↑  "Gloucestershire cheese-rolling off due to safety fears". bbc.co.uk. BBC News. 12 במרץ 2010. נבדק ב-30 באפריל 2010. {{cite news}}:  (עזרה)
↑  "Save the Gloucestershire Cheese Rolling campaign launched". soglos.com. 13 בינואר 2011. אורכב מ-המקור ב-16 ביולי 2011. נבדק ב-3 ביולי 2016. {{cite web}}:  (עזרה)
↑  "Gloucestershire Cheese Rolling 2022 on Coopers Hill in Gloucester". SoGlos. 9 במרץ 2022. נבדק ב-19 במרץ 2022. {{cite web}}:  (עזרה)
↑  "When is the Gloucestershire Cheese Rolling taking place in 2022?". gloucestercheeserolling.co.uk. 2022.
↑  "Gloucestershire Cheese Rolling cancelled for 2020 amid Coronavirus fears". soglos.com. 25 במאי 2020. {{cite web}}:  (עזרה)
↑  "Queen's Platinum Jubilee to include extra bank holiday". BBC News (באנגלית בריטית). 12 בנובמבר 2020. {{cite news}}:  (עזרה)
↑  "Guinness World Records - Most wins of a cheese-rolling race". guinnessworldrecords.com. 5 ביוני 2022. נבדק ב-24 באפריל 2024. {{cite web}}:  (עזרה)
↑  "Double Gloucester". BritishCheese.com. British Cheese Board. 2013. ארכיון מ-26 ביולי 2011. נבדק ב-31 במאי 2013. {{cite web}}:  (עזרה)
↑  "Smarts: Great Cheese Keeps Rolling - The Cheese Shed". thecheeseshed.com.
↑  "More Cheese Rolling facts and information". Cheese-Rolling.co.uk. אורכב מ-המקור ב-26 במאי 2013. נבדק ב-20 באוקטובר 2017. {{cite web}}:  (עזרה)
↑  "Gloucestershire cheese-rolling takes place despite warning". BBC News. 27 במאי 2013. {{cite web}}:  (עזרה)
↑  "Cheese rolling in Chester". bbc.co.uk. BBC Liverpool. 15 במרץ 2006. {{cite web}}:  (עזרה)
תמונה (ללא תאריך) של מנהל הטקס מחזיק את גליל הגבינה
גלגול גבינה בצ'סטר ב-2008
פירקת אלנור

| --- | --- |

 תאריך ייסוד:  2013 
 מייסד:  חנה פתיה, אריאל כהן, ד"ר יהודה קמרי, רוני שלום
 מדינה:  ישראל ישראל
 מיקום:  ירושלים ירושלים
 
פירקת אלנור (בעברית: תזמורת האור ובערבית: فرقة النور) היא תזמורת ישראלית המנגנת מוזיקה ערבית ומזרחית קלאסית. התזמורת הוקמה ב-2013.
מייסדי התזמורת

התזמורת הוקמה על ידי חנה פתיה (מנכ"לית, מפיקה ומנהלת אמנותית של התזמורת), אריאל כהן (מנצח ומנהל מוזיקלי, אמן כלי הקשה), ד"ר יהודה קמרי (חוקר כלי דם ונגן עוד) ורוני שלום (מזרחן).
מטרות

מטרת מקימי התזמורת הייתה "להחיות מחדש את המסורת המוזיקלית המזרחית, המשותפת ליהודים ולערבים בארץ ובעולם" ולהביאה לקדמת הבמה, בהשראת תזמורת קול ישראל בערבית, שפעלה מקום המדינה ועד תחילת שנות התשעים.
רפרטואר

התזמורת מנגנת מוזיקה קלאסית ממצרים, עיראק, לבנון, ארצות המגרב ושאר מדינות המזרח התיכון. לצד ביצועים לשירים של גדולי המוזיקה הערבית כפריד אל-אטרש, אום כולתום, עבד אל-חלים חאפז ועוד, מבצעת התזמורת את השירים הערביים בעיקר בצורה האותנטית והמקורית שלהם, אך גם בצורת פיוטים עבריים שהותאמו ללחנים ערביים. כמו כן מבצעת התזמורת מוזיקה עברית על בסיס המסורת המוזיקלית המזרחית קלאסית.
ב-30 ביולי 2023 הוציאו את הסינגל "מילים של אהבה" עם עמיר בניון.
חברי התזמורת

בתזמורת חברים כ-30 נגנים, מקהלה, וזמרים אורחים, יהודים, ערבים, דרוזים ומוסלמים.